ปลุกหุ้นเล็กขึ้นหลอน เก็งกำไรระวังเล่นสั้น
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

โพสต์ทูเดย์ — ฉวยภาวะตลาดหุ้นโดยรวมดี รายใหญ่ปลุกหุ้นเล็กเก็งกำไรขึ้นมาหลอนนักลงทุน
ภาวะการลงทุนในตลาดหุ้นที่เริ่มสดใส ส่งผลให้หุ้นเล็กหลายตัวถูกปลุกขึ้นมาเล่น เช่น หุ้นโซลาร์ตรอน (SOLAR) ปรับตัวขึ้นเกือบชนเพดาน (ซิลลิง) ติดต่อเป็นวันที่สอง ก่อนอ่อนตัวปิด 2.86 บาท เพิ่มขึ้น 0.54 บาท หรือ 23.28% มูลค่าซื้อขายหนาแน่น 427.47 ล้านบาท รับข่าวได้งานประมูลสร้างโรงไฟฟ้าพลังงานแสงอาทิตย์ของบริษัท บางจาก ปิโตรเลียม (BCP) มูลค่างาน 3,200 ล้านบาท
นอกจากนี้ หุ้นโกลเบล็ก โฮลดิ้ง แมนเนจเม้นท์ (GBX) และใบสำคัญแสดงสิทธิซื้อหุ้น (GBX–W1) มีแรงเก็งกำไรกระตุกราคาขึ้นทั้งแม่ลูก โดย GBX ปิด 1.18 บาท เพิ่มขึ้น 0.02 บาท ส่วน GBX–W1 ปิด 0.61 บาท เพิ่ม 0.04 บาท
สำหรับวอร์แรนต์ ซี.ไอ.กรุ๊ป (CIG–W1) ยังปรับตัวลงต่อเนื่องหลุด 1 บาท ไปต่ำสุด 0.91 บาท ก่อนขยับปิด 0.95 บาท ลดลง 0.16 บาท หรือ 14.41% ส่วนหุ้นแม่ CIG ปิดเสมอตัว 2 บาท
นายเตชะธร ลาภอุดมสุข ผู้อำนวยการอาวุโส ฝ่ายบริหารผลิตภัณฑ์ตราสารอนุพันธ์ บริษัทหลักทรัพย์ (บล.) เอเซีย พลัส กล่าวว่า การเก็งกำไรหุ้นเล็กซบเซาตั้งแต่ต้นปี และเพิ่งกลับมาต้นสัปดาห์ตามหุ้นใหญ่ เป็นการขึ้นสั้นๆ 23 วันเท่านั้น ต้องระวังการเก็งกำไร
สำหรับหุ้นใหญ่ เริ่มติดแนวต้าน 720 จุด หากผ่านได้ และมูลค่าการซื้อขายหนุนมีแนวโน้มยืนได้ 750 จุด